Diari Oficial de la Generalitat Valenciana


Sumari del DOGV 9873, del 18-06-2024 (2024/5753)

RESOLUCIÓ de 6 de juny de 2024, de la Conselleria d'Educació, Universitats i Ocupació, per la qual es convoquen subvencions per al foment del valencià i el multilingüisme en l'àmbit musical per a l'exercici pressupostari de 2024.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9873

Data del DOGV
:   18-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5753


Data del document
:   06-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * música
    * llengua oficial

RESOLUCIÓ de 6 de juny de 2024, de la Conselleria d'Educació, Universitats i Ocupació, per la qual es convoquen subvencions per al foment del valencià i el multilingüisme en l'àmbit musical per a l'exercici pressupostari de 2024. [2024/5753]  
La Generalitat està fortament compromesa amb la conservació, protecció i promoció del patrimoni cultural valencià i, consegüentment, amb el foment de totes les activitats conduents a fer present el valencià en l'àmbit de la creació artística. La importància que les activitats artístiques relacionades amb l'àmbit musical tenen en la societat actual aconsellen desenvolupar accions específiques de promoció de l'ús del valencià per a assegurar-ne una adequada presència social. És per este motiu que es considera convenient convocar subvencions que ajuden el sector musical.  
L'Orde 22/2017, de 7 de juny, de la Conselleria d'Educació, Investigació, Cultura i Esport (DOGV 8064, 16.06.2017), va aprovar les bases reguladores per a la concessió de les subvencions per al foment del valencià i el multilingüisme en l'àmbit musical.  
L'Orde 58/2022, de 29 de setembre, de la Conselleria d'Educació, Cultura i Esport, per la qual es modifiquen parcialment l'Orde 66/2016, de 18 d'octubre, i l'Orde 22/2017, de 7 de juny, ambdós de la Conselleria d'Educació, Investigació, Cultura i Esport, va modificar les bases reguladores de la subvenció quant a les obligacions de publicitat i al termini de presentació de la documentació justificativa (DOGV 9441, 04.10.2022).  
La Generalitat ha previst, en els pressupostos de 2024, una línia pressupostària destinada a la producció i realització d'activitats musicals per al foment del multilingüisme. Mitjançant la Resolució de 28 de gener de 2024, de la subsecretària de la Conselleria d'Educació, Universitats i Ocupació, s'aprova el Pla estratègic de subvencions 2024-2027 de la Conselleria d'Educació, Universitats i Ocupació (DOGV 9782, 06.02.2024), que inclou ajudes a la producció i realització d'activitats musicals en valencià per part d'empreses o indústries del sector privat.  
  
Per tot el que s'ha exposat, segons els preceptes de l'article 23 de la Llei 38/2003, de 17 de novembre, general de subvencions; del Reglament de la Llei general de subvencions, aprovat pel Reial decret 887/2006, de 21 de juliol, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; d'acord amb el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació; en virtut de la delegació efectuada en l'apartat quart de la Resolució de 13 d'abril de 2022, del conseller d'Educació, Cultura i Esport, sobre la delegació de competències en determinats òrgans, i vista la proposta de 21 de maig de 2024, del director general d'Ordenació Educativa i Política Lingüística, resolc:  
  
  
Primer. Convocatòria 2024  
D'acord amb el que s'establix en l'Orde 22/2017, de 7 de juny, de la Conselleria d'Educació, Investigació, Cultura i Esport (DOGV 8064, 16.06.2017), es convoquen, en règim de concurrència competitiva, les subvencions que tenen com a objecte fomentar la producció i realització d'activitats musicals per al foment del valencià i el multilingüisme durant l'exercici pressupostari de 2024.  
  
Segon. Entitats beneficiàries  
Poden optar a les ajudes les persones físiques i jurídiques privades que duguen a terme activitats de creació, de producció i de difusió d'activitats musicals que fomenten el multilingüisme i, especialment, les activitats fetes en valencià, segons les condicions que s'establixen en les bases reguladores.  
  
Tercer. Accions i costos subvencionables  
Les accions i costos subvencionables són els que establix l'article 5 de les bases reguladores, i estan referits als efectuats des de l'1 de novembre de 2023 fins al 31 d'octubre de 2024, ambdós inclosos.  
Els gastos de material inventariable no se subvencionen. S'entenen com a material inventariable els béns i altres objectes pertanyents a una persona, a una comunitat o a una empresa, com, per exemple, el mobiliari, els ordinadors, etc., que no són susceptibles d'una deterioració ràpida per l'ús i que formen part de l'inventari. Tampoc se subvencionen les dietes, els menjars, la seguretat, les assegurances de locals, la quota de riscos laborals, la gestió econòmica o administrativa, la llicència de venda d'entrades o comissions, la llum, l'aigua, el vestuari, i qualsevol altre gasto que no es considere necessari per a realitzar el projecte, ni les retribucions a les persones físiques sol·licitants ni als socis o sòcies de l'entitat sol·licitant.  
Als efectes de la convocatòria, s'entén per:  
Creació: la fase de preproducció de l'activitat.  
Producció: la fase de la realització de l'activitat.  
Difusió: la fase de postproducció de l'activitat, en la qual s'inclouen els gastos de màrqueting i promoció.  
Cada entitat pot presentar una sol·licitud per a un màxim de tres projectes en cadascuna de les tres modalitats. Per cada projecte cal omplir una sol·licitud diferent. Cal donar un nom concret a cadascun dels projectes per als quals se sol·licita la subvenció.  
Modalitat A: festivals.  
Modalitat B: concerts.  
Modalitat C: gravació de música.  
  
Quart. Dotació econòmica  
L'import global màxim destinat a estes subvencions és de 750.000 euros, amb càrrec a la línia pressupostària S0293, «Foment del multilingüisme autocentrat en el sector privat», del capítol IV, del subprograma 422D00, «Promoció del valencià i gestió del multilingüisme», del pressupost de la Generalitat per a 2024, amb la següent distribució de caràcter estimatiu:  
Per a la modalitat A: festivals, 350.000 euros.  
Per a la modalitat B: concerts, 200.000 euros.  
Per a la modalitat C: gravació de música, 200.000 euros.  
En cas que en una modalitat no s'esgote el crèdit assignat, la comissió tècnica podrà proposar al director general d'Ordenació Educativa i Política Lingüística que el crèdit sobrant d'una modalitat passe a una altra modalitat o a les altres.  
La distribució definitiva es publicarà, amb caràcter previ a la resolució de concessió, en els mateixos mitjans que la convocatòria.  
  
Quint. Termini i forma de presentació de sol·licituds  
1. La sol·licitud de participació és telemàtica. La introducció de dades en l'aplicació haurà de fer-se d'acord amb els models i les instruccions que es disposen en el manual d'ajuda que estarà disponible en la pàgina web de la Conselleria d'Educació, Universitats i Ocupació ceice.gva.es/web/dgplgm/subvencions, o en el lloc web sede.gva.es.  
2. La sol·licitud s'ajustarà al que indica l'article 9 de l'Orde 22/2017, de 7 de juny, de la Conselleria d'Educació, Investigació, Cultura i Esport (DOGV 8064, 16.06.2017), per la qual s'aproven les bases reguladores per a la concessió de subvencions per al foment del valencià i el multilingüisme en l'àmbit musical.  
3. Per a fer efectiva la formalització de la sol·licitud cal presentar-la degudament omplida i firmada.  
4. Les entitats hauran de presentar una sol·licitud per cada projecte i adjuntar la documentació corresponent a cadascuna de les sol·licituds. En cas que es presente més d'una sol·licitud per a un mateix projecte, l'última sol·licitud serà l'única vàlida.  
5. La sol·licitud ha d'omplir-se d'acord amb les instruccions que figuren en la plataforma electrònica, segons els articles 9 i 10 de les bases reguladores, i d'acord el que es disposa en esta resolució. La presentació de sol·licituds per a optar a les ajudes implica l'acceptació expressa i formal de les condicions de les bases reguladores i de la convocatòria.  
6. El pressupost de la sol·licitud no podrà ser igual o superior al 50 % del crèdit assignat en la modalitat a la qual es presente. En cas de presentar un pressupost igual o superior, es tindrà en compte, a l'efecte de la justificació posterior, el 50 % de la quantitat que per a la modalitat figura en la present resolució menys un euro.  
7. El termini de presentació de sol·licituds és de 10 dies hàbils, a comptar des de l'endemà de la publicació d'esta resolució en el Diari Oficial de la Generalitat Valenciana. Finalitzat el termini de presentació de les sol·licituds, l'òrgan instructor del procediment publicarà en la pàgina web de la Direcció General d'Ordenació Educativa i Política Lingüística -o bé notificarà individualment- una relació de les entitats sol·licitants que hagen d'esmenar la sol·licitud o d'aportar els documents preceptius que s'especifiquen, amb la indicació que, si en el termini de 10 dies no ho fan, es considerarà que desistixen de la sol·licitud.  
  
8 En cas que calga aportar algun document per a completar o esmenar la sol·licitud presentada, serà obligatori fer-ho a través del tràmit d'esmena de documentació a l'expedient generat per la sol·licitud, que en funció de la modalitat es troba en:  
  
Modalitat A: https://www.gva.es/va/inicio/procedimientos'id\_proc=18901  
Modalitat B: https://www.gva.es/va/inicio/procedimientos'id\_proc=21572  
Modalitat C: https://www.gva.es/va/inicio/procedimientos'id\_proc=21656  
  
Sext. Criteris de valoració  
D'acord amb l'article 12 de les bases reguladores, la comissió tècnica avaluadora dels expedients de sol·licitud seguirà els criteris de valoració ponderada següents:  
1. Modalitats:  
Modalitat A: festivals.  
1.1. Pressupost. Màxim 25 punts.  
S'assignaran 25 punts al pressupost de més de 30.000 euros, 15 punts al pressupost entre 30.000 euros i més de 15.000 euros, 5 punts al pressupost entre 15.000 euros i 3.000 euros, i 1 punt al pressupost inferior a 3.000 euros.  
1.2. Interés del projecte (fins a 180 punts):  
a) Qualitat cultural o artística, premis nacionals i internacionals, reconeixements en festivals, reconeixements en premsa especialitzada (fins a 50 punts).  
Per cada premi nacional o internacional obtingut per cadascun dels solistes o grups participants en el festival, 5 punts (màx. 40 punts).  
  
Per cada article o ressenya en premsa especialitzada o en seccions especialitzades en música de premsa generalista, 1 punt (màx. 10 punts).  
b) Trajectòria musical de la persona/entitat sol·licitant (fins a 40 punts).  
Per cada edició del festival, 5 punts (màx. 40 punts).  
Estrena absoluta, 8 punts.  
c) Incidència social, presència en xarxes socials (fins a 50 punts).  
Festival amb públic presencial, 40 punts.  
Festival difós per mitjans en línia, 10 punts.  
d) Usos lingüístics (fins a 40 punts).  
Del 75 % al 100 % del repertori en valencià: 40 punts.  
Des de menys del 75 % fins al 50 % del repertori en valencià: 20 punts.  
Des de menys del 50 % fins al 25 % del repertori en valencià: 5 punts.  
Des de menys del 25 % fins al 15  % del repertori en valencià: 1 punt.  
Menys del 15 % del repertori en valencià: 0 punts.  
Modalitat B: concerts.  
1.1. Pressupost. Màxim 25 punts.  
S'assignaran 25 punts al pressupost de més de 15.000 euros; 15 punts al pressupost entre 15.000 euros i més de 5.000 euros; 5 punts al pressupost entre 5.000 euros i 1.000 euros, i 1 punt al pressupost inferior a 1.000 euros.  
1.2. Interés del projecte (fins a 180 punts):  
a) Qualitat cultural o artística, premis nacionals i internacionals, reconeixements en festivals, reconeixements en premsa especialitzada (fins a 50 punts).  
Per cada premi nacional o internacional obtingut per cadascun dels solistes o grups participants en el concert, 5 punts (màx. 40 punts).  
  
Per cada article o ressenya en premsa especialitzada o en seccions especialitzades en música de premsa generalista, 1 punt (màx. 10 punts).  
b) Trajectòria musical de la persona/entitat sol·licitant (fins a 40 punts).  
Per cada disc editat, en format físic o digital, de cada solista o grup participant en el concert, 5 punts (màx. 40 punts).  
c) Incidència social, presència en xarxes socials (fins a 50 punts).  
Concert amb públic presencial, 40 punts.  
Concert difós per mitjans en línia, 10 punts.  
d) Usos lingüístics (fins a 40 punts).  
Del 75 % al 100 % del repertori en valencià: 40 punts.  
Des de menys del 75 % fins al 50 % del repertori en valencià: 20 punts.  
Des de menys del 50 % fins al 25 % del repertori en valencià: 5 punts.  
Des de menys del 25 % fins al 15 % del repertori en valencià: 1 punt.  
Menys del 15 % del repertori en valencià: 0 punts.  
Modalitat C: gravació de música en qualsevol format.  
1.1. Pressupost. Màxim 25 punts.  
S'assignaran 25 punts al pressupost de més de 15.000 euros; 15 punts al pressupost entre 15.000 euros i més de 7.500 euros; 5 punts al pressupost entre 7.500 euros i 1.500 euros, i 1 punt al pressupost inferior a 1.500 euros.  
1.2. Interés del projecte (fins a 180 punts).  
a) Qualitat cultural o artística, premis nacionals i internacionals, reconeixements en festivals, reconeixements en premsa especialitzada (fins a 50 punts).  
Per cada premi nacional o internacional obtingut per cadascun dels solistes o grups participants en la gravació, 5 punts (màx. 40 punts).  
  
Per cada article o ressenya de la gravació en premsa especialitzada o en seccions especialitzades en música de premsa generalista, 1 punt (màx. 10 punts).  
b) Trajectòria musical de la persona/entitat sol·licitant (fins a 40 punts).  
Per cada disc editat, en format físic o digital, de cada solista o grup participant en la gravació, 5 punts (màx. 40 punts).  
c) Incidència social, presència en xarxes socials (fins a 50 punts).  
Per cada canal de distribució de la gravació (CD, vinil, servicis de distribució de reproducció en línia -streaming- o subscripció), 10 punts (màx. 50).  
d) Usos lingüístics (fins a 40 punts).  
Del 75 % al 100 % del repertori en valencià: 40 punts.  
Des de menys del 75 % fins al 50 % del repertori en valencià: 20 punts.  
Des de menys del 50 % fins al 25 % del repertori en valencià: 5 punts.  
Des de menys del 25 % fins al 15 % del repertori en valencià: 1 punt.  
Menys del 15 % del repertori en valencià: 0 punts.  
2. Sobre la disposició d'un pla de promoció de la igualtat efectiva d'oportunitats entre dones i hòmens, la integració social i laboral de persones amb discapacitat i altres col·lectius de població especialment desfavorida: 5 punts per l'acreditació d'alguna de les clàusules socials detallades en el model de sol·licitud.  
3. Si qui sol·licita no indica els criteris valorables quantificables en el formulari de la sol·licitud específic de la modalitat en la qual participa, se li assignarà la puntuació mínima de l'apartat.  
  
Sèptim. Resolució del procediment  
1. Atesos els criteris indicats, la comissió tècnica elaborarà l'informe i la proposta pertinent que l'òrgan instructor presentarà a la persona titular de la Direcció General d'Ordenació Educativa i Política Lingüística.  
2. Vista la proposta, la persona titular de la Direcció General d'Ordenació Educativa i Política Lingüística resoldrà la concessió i la quantitat de la subvenció.  
3. El termini màxim per a resoldre i notificar la resolució de concessió és de sis mesos, a comptar des de l'endemà de la publicació d'esta convocatòria.  
4. La resolució de concessió i de denegació es comunicarà a les entitats sol·licitants mitjançant la publicació en la següent pàgina web de la Direcció General d'Ordenació Educativa i Política Lingüística: https://ceice.gva.es/va/web/dgplgm/ambit-musical. Esta publicació serà únicament a efectes informatius.  
5. La resolució es publicarà en el Diari Oficial de la Generalitat Valenciana; així mateix, es complirà el que disposen l'article 18 de la Llei general de subvencions i l'article 8.1.c de la Llei 19/2013, de 9 de desembre, de transparència, accés a la informació pública i bon govern, en la pàgina web ceice.gva.es/web/dgplgm/subvencions, o en el lloc web sede.gva.es.  
  
Octau. Difusió de la subvenció  
Les entitats que sol·liciten ajudes per a les diferents modalitats hauran de fer constar la col·laboració institucional fent ús del logotip oficial de la Generalitat o logotip de la Conselleria d'Educació, Universitats i Ocupació, que es podran descarregar en la següent adreça:  
https://presidencia.gva.es/estatico/identitat-gva/# (descàrregues > distintius).  
En el cas de festivals i de concerts, la col·laboració s'haurà d'acreditar en la cartelleria i en la publicitat, en la pàgina web i en les xarxes socials.  
En el cas de gravacions, si s'edita la gravació en format físic, la col·laboració haurà de constar en este suport físic; en el cas d'una edició digital, haurà de constar en la web i en les xarxes socials.  
  
Nové. Justificació de la subvenció  
La documentació justificativa de la realització de l'activitat subvencionada haurà de presentar-se d'acord amb el que indica l'article 17 de les bases reguladores.  
En el cas de justificar gastos per un import que no siga igual o superior al pressupost total de les activitats previstes en la sol·licitud, es minorarà la subvenció proporcionalment als gastos efectivament justificats.  
El compte justificatiu i les instruccions estaran disponibles en la pàgina ceice.gva.es/web/dgplgm/ambit-musical.  
Per a registrar la documentació de justificació s'utilitzarà el tràmit telemàtic de justificació, que en funció de la modalitat serà:  
Modalitat A: https://www.gva.es/va/inicio/procedimientos'id\_proc=18935  
Modalitat B: https://www.gva.es/va/inicio/procedimientos'id\_proc=21496  
Modalitat C: https://www.gva.es/va/inicio/procedimientos'id\_proc=21408  
El termini per a presentar la documentació justificativa d'haver realitzat l'activitat subvencionada acabarà el 31 d'octubre de 2024.  
La documentació justificativa audiovisual que no puga enviar-se a través de la tramitació telemàtica es presentarà a l'òrgan de gestió de la subvenció en el termini que establix esta convocatòria.  
  
Dècim. Mitjans de notificació  
1. De conformitat amb el que s'establix en l'article 45.1.b de la Llei 39/2015, d'1 d'octubre, del procediment administratiu comú de les administracions públiques, l'òrgan instructor publicarà els requeriments d'esmena en la pàgina web de la Direcció General d'Ordenació Educativa i Política Lingüística ceice.gva.es/web/dgplgm/ambit-musical, apartat «Subvencions».  
2. La resolució del procediment es publicarà en la pàgina web de la Direcció General d'Ordenació Educativa i Política Lingüística, apartat «Ajudes», «Subvencions», a efectes informatius.  
3. La resolució del procediment es publicarà en el Diari Oficial de la Generalitat Valenciana de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
4. Les publicacions esmentades tenen l'efecte de la notificació.  
  
  
Onzé. Mètode de comprovació i pla de control  
La Direcció General d'Ordenació Educativa i Política Lingüística ha d'elaborar, aprovar i aplicar el pla de control previst en l'article 18 de l'orde de bases reguladores, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Dotzé. Protecció de dades  
Les subvencions objecte de la convocatòria requerixen el tractament de dades personals de les persones sol·licitants de la subvenció, representants i terceres persones, en els termes següents:  
a) Responsable del tractament: Conselleria d'Educació, Universitats i Ocupació, amb domicili en l'avinguda de Campanar, 32, 46991 València; contacte: gfbxpaddfegkbhimoipbldod@cqh.lb.  
b) Categoria i origen de les dades que es tracten: dades personals identificatives, de contacte i de qualsevol altra naturalesa que siguen arreplegades a través de formularis, consulta de plataformes autonòmiques d'interoperabilitat (d'ara en avant, PAI) o d'altres administracions públiques, en cas que no existisca oposició a esta consulta, i documentació que entreguen les persones sol·licitants i representants legals.  
Si la documentació presentada conté dades de terceres persones, abans de comunicar estes dades a la Conselleria, les persones sol·licitants i representants legals han d'informar les terceres persones que les seues dades es comuniquen a la Conselleria i que la Conselleria les tractarà en els termes previstos en este resolc.  
c) Finalitats del tractament i base jurídica: sobre la base jurídica del compliment d'una missió realitzada en interés públic, exercici de poders públics i en el compliment de les obligacions legals segons les bases reguladores d'esta convocatòria i altres normes aplicables, incloent-hi les que regulen el tràmit electrònic, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides seran publicades, segons corresponga, en el diari oficial corresponent als efectes de notificació, en el portal de transparència de la Generalitat Valenciana i en el Sistema Nacional de Publicitat de Subvencions, amb indicació, segons cada cas, de la convocatòria, el programa i crèdit pressupostari al qual s'imputen, el beneficiari, la quantitat concedida i l'objectiu o finalitat de la subvenció.  
d) Destinataris de les dades: les dades personals podran ser comunicades tant a la PAI, per a comprovar les dades de persones sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i el Ministeri Fiscal, el Tribunal de Comptes, les Corts Valencianes, la Sindicatura de Comptes, la IGAE, el Defensor del Poble, el Síndic de Greuges, l'Agència Valenciana Antifrau, la Delegació de Protecció de Dades i altres tercers subjectes de dret privat amb interés legítim o dret d'accés en el procediment.  
  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. Si estes dades no són comunicades a la Conselleria, això comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir la finalitat per a la qual es van arreplegar i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
h) Drets: la persona interessada pot exercir els drets d'accés, rectificació, supressió, oposició, limitació en el tractament i portabilitat, i a no ser objecte d'una decisió basada únicament en el tractament automatitzat, a través de les vies següents:  
Tràmit electrònic que es pot consultar en el web de la Conselleria https://www.ceice.gva.es, en l'adreça https://www.ceice.gva.es/registre-de-tractament-de-dades.  
Enviant la petició a qualsevol de les adreces següents:  
Postal: avinguda de Campanar, 32, 46878 València.  
Electrònica: flfyupvvxgyleeidmydzarky@rhi.ip.  
De manera presencial, a través del Registre.  
L'exercici dels drets requerix la identificació inequívoca de la persona interessada o del seu representant.  
i) Dret a reclamar davant de l'autoritat de control: la persona interessada pot presentar una reclamació davant de l'Agència Espanyola de Protecció de Dades (aepd.es) si considera que no s'han atés els seus drets o s'ha vulnerat el tractament de les seues dades personals. Abans d'això, pot contactar amb la Delegació de Protecció de Dades de la Generalitat Valenciana, a través de mxm@fle.bf o dirigir-se al passeig de l'Albereda, 16, 46221 València.  
Hi ha més informació en ceice.gva.es/registre-de-tractament-de-dades.  
  
Tretzé. Règim normatiu europeu  
1. Les subvencions convocades per esta resolució s'acullen al Reglament (UE) 2023/2831 de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE-L de 15.12.2023).  
  
2. L'import total de les ajudes de minimis concedides per un estat membre a una única empresa no excedirà els 300.000 euros durant qualsevol període de tres anys.  
3. Als efectes del Reglament (UE) 2023/2831 de la Comissió, es consideraran una «única empresa» totes les empreses que tinguen almenys un dels següents vincles entre si:  
a) Una empresa posseïx la majoria dels drets de vot dels accionistes o socis d'una altra empresa.  
b) Una empresa té dret a nomenar o revocar la majoria dels membres de l'òrgan d'administració, direcció o supervisió d'una altra empresa.  
c) Una empresa té dret a exercir una influència dominant sobre una altra en virtut d'un contracte subscrit amb esta o d'una disposició continguda en els seus estatuts o en la seua escriptura de constitució.  
d) Una empresa, accionista o sòcia d'una altra, controla per si sola, en virtut d'un acord subscrit amb altres accionistes o socis de la segona, la majoria dels drets de vot dels accionistes o socis d'esta.  
  
Les empreses que mantinguen qualsevol de les relacions establides en les lletres a) a d) a través d'una altra o altres empreses també es consideraran una única empresa.  
En el cas de fusions o adquisicions d'empreses, totes les ajudes de minimis concedides amb anterioritat a qualsevol de les empreses que es fusionen es tindran en compte per a determinar si la concessió d'una nova ajuda de minimis a la nova empresa o a l'empresa adquirent supera el límit màxim establit en l'apartat 2. Les ajudes de minimis concedides legalment abans de la fusió o adquisició continuaran sent legals.  
  
En cas que una empresa se separe en dos o més empreses independents, les ajudes de minimis concedides abans de la separació s'assignaran a l'empresa que se n'haja beneficiat, que serà, en principi, l'empresa que assumisca les activitats per a les quals s'hagen concedit les ajudes de minimis. Si esta assignació no és possible, les ajudes de minimis s'assignaran proporcionalment sobre la base del valor comptable del capital social de les noves empreses en la data efectiva de la separació.  
  
4. En aplicació del Reglament (UE) 2023/2831 de la Comissió, no podran obtindre la condició de beneficiàries:  
a) Les empreses dedicades a la producció primària de productes de la pesca i de l'aqüicultura.  
b) Les empreses dedicades a la transformació i comercialització de productes de la pesca i de l'aqüicultura, quan l'import de l'ajuda es determine en funció del preu o de la quantitat de productes adquirits o comercialitzats.  
c) Les empreses dedicades a la producció primària de productes agrícoles.  
d) Les empreses dedicades a la transformació i comercialització de productes agrícoles, en un dels supòsits següents:  
1. Quan l'import de l'ajuda es determine en funció del preu o de la quantitat d'estos productes adquirits a productors primaris o comercialitzats per les empreses interessades.  
2. Quan l'ajuda se supedite a la seua repercussió, total o parcial, als productors primaris;  
e) El reglament no s'aplica a les ajudes a activitats relacionades amb l'exportació a tercers països o a estats membres, en concret les ajudes directament vinculades a les quantitats exportades, a l'establiment i l'explotació d'una xarxa de distribució o a altres gastos corrents relacionats amb l'activitat exportadora.  
f) Tampoc s'aplica a les ajudes condicionades a la utilització de productes i servicis nacionals enfront dels productes i servicis importats.  
  
Si una empresa opera en un dels sectors establits en les lletres a), b), c) o d) del present apartat, i també en un o diversos dels altres sectors inclosos en l'àmbit d'aplicació del Reglament de minimis o desenvolupa altres activitats incloses en este, es podran concedir les ajudes en relació amb estos sectors o activitats, sempre que l'empresa beneficiària puga garantir per mitjans apropiats, com la separació d'activitats o la separació de comptes, que les activitats en els sectors exclosos no es beneficien de les ajudes de minimis.  
  
5. Les ajudes de minimis concedides conformement al Reglament (UE) 2023/2831 de la Comissió, de 13 de desembre de 2023, podran acumular-se amb les ajudes de minimis concedides conformement al Reglament (UE) 2023/2832 de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis concedides a empreses que presten servicis d'interés econòmic general.  
6. Les ajudes de minimis concedides conformement al Reglament (UE) 2023/2831 de la Comissió, de 13 de desembre de 2023, podran acumular-se amb les ajudes de minimis concedides conformement al Reglament (UE) 1408/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis en el sector agrícola, i al Reglament (UE) 717/2014 de la Comissió, de 27 de juny de 2014, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis en el sector de la pesca i l'aqüicultura fins al límit màxim de 300.000 euros durant qualsevol període de tres anys.  
7. Les subvencions concedides a l'empara de la present convocatòria no s'acumularan amb cap ajuda estatal en relació amb els mateixos gastos subvencionables ni amb ajudes estatals per a la mateixa mesura de finançament de risc si esta acumulació excedix la intensitat d'ajuda o de l'import d'ajuda més elevat que corresponga fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics ni puguen atribuir-se a costos subvencionables específics podran acumular-se amb ajudes estatals concedides en virtut d'un reglament d'exempció per categories o una decisió adoptats per la Comissió.  
  
8. Les entitats que concórreguen a la present convocatòria de subvencions hauran d'aportar, a més de la documentació a la qual es referix el resolc quint, els següents documents:  
a) Declaració responsable de totes les ajudes obtingudes per l'empresa per als mateixos costos presentats per a esta subvenció, especificant l'organisme, la convocatòria, l'import concedit i la data de concessió.  
b) Declaració responsable en la qual s'incloguen totes les ajudes de minimis obtingudes com a única empresa en els anys 2024, 2023, 2022 i 2021, detallant l'organisme, la convocatòria, l'import concedit i la seua data de concessió, per a qualsevol projecte i independentment dels costos subvencionats. El moment en què ha de considerar-se concedida una ajuda de minimis és aquell en què es conferisca a l'empresa el dret legal a rebre l'ajuda, amb independència de la data de pagament de l'ajuda de minimis a l'empresa. En cas que l'import total declarat com a ajuda de minimis rebuda no coincidisca amb l'import que comprovarà esta administració en la Base de dades Nacional de Subvencions, es considerarà com a ajuda de minimis rebuda la quantia total que resulte més alta entre la declarada i la comprovada, sense necessitat de cap requeriment, i llevat que s'acredite de manera justificada la diferència entre els dos imports.  
  
Catorzé. Delegació  
En la disposició addicional segona de l'orde de bases reguladores es delega en la persona titular de la direcció general competent en matèria de política lingüística la capacitat de resolució de la concessió, denegació i reintegrament de les subvencions, per delegació del titular de la conselleria amb competències en matèria de política lingüística.  
  
  
Quinzé. Eficàcia  
Esta resolució tindrà efectes des de l'endemà de publicar-se en el Diari Oficial de la Generalitat Valenciana.  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició contra la resolució ha d'interposar-se davant del conseller d'Educació, Universitats i Ocupació en el termini d'un mes a comptar de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Generalitat Valenciana.  
  
  
València, 6 de juny de 2024.- El director general d'Ordenació Educativa i Política Lingüística (p. d. R 13.04.2022; DOGV núm. 9328, de 29.04.2022): Ignacio Martínez Arrúe.